Arrowhead Stadium

Arrowhead Stadium on Ameerika jalgpalli staadion Kansas Citys Missouri osariigis Ameerika Ühendriikides. See on National Football League (NFL) meeskonna Kansas City Chiefs kodustaadion. Isrekohtade arvuga 76 416 on ta suuruselt USA 23. staadion. 1991. aastal paigaldati otsatribüünide kohale kaks jalgpallikujulist Diamond Visioni ekraani. 1994. aastal tehti muid täiustusi ja paigaldati naturaalne muru mänguväljak, mis asendas algse kunstmuru mänguväljaku. Arrowheadi Stadium valiti üheks 16 staadionist, mis võõrustab 2026. aasta jalgpalli maailmameistrivõistluste mänge, mida korraldavad ühiselt Ameerika Ühendriigid, Kanada ja Mehhiko. Staadionil teostati aastatel 2024–2025 renoveerimistöid, mille maksumuseks kujunes 50 miljonit dollarit. FIFA nõuete täitmiseks mänguväljaku suuruse osas vähendati väljaku nurkades ka istekohtade arvu. Staadionil toimub kuus maailammeistrivõistluste mängu, sealhulgas neli alagrupimängu ja kaks väljalangemisvoorude mängu. FIFA seatud staadioni sponsorluse eeskirjade tõttu nimetatakse nende võistluste ajal staadionit Kansas City Stadiumiks. Arrowhead Stadium praegu AFC (American Football Conference) konverentsi vanim staadion. 2025. aastal teatati kavatsusest ehitada 2031. aastaks uus katusega staadion teises kohas 30 miili kaugusel ning praegune staadion seejärel lammutada. Viited Välislink Kansas City Stadium — FIFA World Cup 2026 Video, Youtube